**Екскурзия до Япония по време на цъфтежа на вишните**

**09.03 -17.03.2024**

9 дни/ 7 нощувки

Самолетна програма

*Маршрут: София – Дубай – Токио – Хаконе – Фуджи – Киото – Нара – Киото – Токио – Дубай - София*

Програма

**1 ДЕН София - Дубай**

Среща на летище София, Терминал 2 за полет до Ханеда, Токио с прикачване в Дубай.

**2 ДЕН Дубай - Токио**

Излитане в 08:30ч от Дубай за Токио и кацане на международно летище Ханеда в 22:30ч. Посрещане от местната фирма партньор и трансфер до хотел [Sunshine City Prince 4\*](https://www.princehotels.co.jp/sunshine/) или подобен. Настаняване и нощувка.

**3 ДЕН Токио**

След закуска, среща с местния екскурзовод, след като **следва Целодневна екскурзия на Токио**. Добре дошли в един от най-развитите градове в света! Той е столица на Япония и в превод името му означава „Източна столица“ (東京 ). В него живеят близо 14 млн. души и е толкова оживен, че потокът от хора е неспиращ.

По време на днешната обиколка ще бъдат разгледани едни от най-интересните забележителности в града. Първа спирка e **Императорският дворец** (皇居, Kōkyo). Намира се на мястото на бившия замък Едо, в центъра на Токио. В момента там е поместена резиденцията на японското императорско семейство. Точно пред главната порта на двореца, се намира **мост Ниджубаши (Nijubashi Bridge).** Той е един от най-известните мостове в Япония! Ако погледнете моста отпред, двата отделни моста изглеждат като единичен двуетажен мост. Името *"Nijubashi*" произлиза от факта, че в древността този стоманен мост е бил направен от дърво и е бил допълнително подсилен с дървени греди, създавайки така наречения двоен мост. От там се отправяме към Гинза и Цукиджи маркет (Ginza&Tsukiji outer market). Ginza е един от най-големите търговски райони в града, известен с луксозните бутици, както и с престижните коктейл и суши барове, ресторанти и кафенета. Смята се за един от най-скъпите, елегантни и луксозни градски квартали в света.

Следва посещение на **храма Асакуса Сенсоджи** (浅草寺, Sensōji) – будитски храм, разположен в Асакуса. Това е един от най-колоритните и популярни храмове в Токио. Легендата разказва, че през 628 г. двама братя извадили статуя на Канон, богинята на милосърдието, от река Сумида и въпреки че върнали статуята обратно в реката, тя винаги се връщала при тях. Сенсоджи е построен за богинята на Канон. Завършен е през 645 г., което го прави най-старият храм в Токио. А на кратко разстояние от него, се намира и една от най-известните търговски улици в Асакуса, а именно **Накамисе**. Тя е и една от най-старите търговски улици на град Токио. Простира се на 250 метра от главния подход към храма Сенсоджи и от двете страни ще намерите магазини, продаващи традиционни сувенири, закуски и сладкиши. „Накамисе“ е традиционно име, дадено на търговските улици на територията на храмове или светилища, така че това не е единственото „Накамисе“ в Япония, но е едно от най-старите и най-известните. Връщане в хотел Sunshine City Prince 4\*. Нощувка в Токио.

**4 ДЕН Токио – Хаконе - Фуджи**

Закуска. Среща с местния екскурзовод и напускане на хотела за отпътуване до Киото. Вашият багаж ще бъде транспортиран отделно, директно до хотела в Киото. **Целодневна екскурзия до Хаконе.**

Хаконе (箱根) е част от Националния парк Фуджи-Хаконе-Изу, намиращ се на по-малко от сто километра от Токио. Известен е с горещите си извори, природна красота и гледка към езерото Ашиноко към близкия връх Фуджи, Хаконе е една от най-популярните дестинации сред японските и международните туристи, търсещи почивка от забързания и оживен Токио. Преминаване през Хаконе Секишо, първият голям контролно-пропускателен пункт на магистралата Токайдо (東海道), свързваща Едо (сега Токио) с Киото. Намира се на брега на езерото Аши. Следва: посещение на планината **Фуджи.** Фуджи (на японски: 富士山, Фуджисан) се намира на остров Хоншу и е най-високата точка на Японските острови – 3776 m. Той се смята за свещено място и е от особено значение , а будистите го почитат като врата към отвъдния свят. Тя е действащ вулкан, като последното му изригване е било през 1707 г. Ще се изкачим до 5-та станция на планината, което е на 2300 м надморска височина. От там се открива завладяваща гледка към района на петте езера Fuji.Време за обяд **( включен в цената, без включени напитки).** Продължаваме с **круиз по езеро Ашиноко (Аши).** Връщане с въжената линия Komagatake. Отпътуване до гарата в Токио, откъдето с влак стрела(Shinkansen) ще се придвижим до Киото. Пристигане в Киото и трансфер до хотел [Keihan Kyoto Grande 4\*](https://www.hotelkeihan.co.jp/kyoto/)или подобен. Настаняване. Нощувка.

**5 ДЕН Киото**

Закуска в хотела. **Целодневна екскурзия на Киото.**

Киото (京都, Kyōto) е бил столица на Япония и резиденция на императора от 794 г. до 1868 г. Той е един от десетте най-големи града в страната с население от 1,5 милиона души. През вековете е бил унищожаван от много войни и пожари, но поради изключителната си историческа стойност, градът е бил изхвърлен от списъка с градове-мишени за атомната бомба и е избегнал унищожението по време на Втората световна война. Безброй храмове, светилища и други исторически безценни структури оцеляват в града до днес.

**Посещение на дзен храма Кинкакуджи ( Златният павилион) Kinkakuji (金閣寺, Golden Pavilion).** Той е една от най-емблематичните забележителности и популярни атракции в Япония. Построен е от Ашикага Йошимицу, третият шогун от шогуната Муромачи, през 1398 г. След смъртта си през 1408 г., Йошимицу завещава имението на дзен будисти, за да бъде превърнато в дзен храм. Част е от храма Рьоанджи и е включен в комплекса „Древно Киото“, който има статут на световно културно наследство. Свободно време за обяд в търговския център BiVi NIJO ( не е включен в цената).

Посещение на **замъка Ниджо -джо** ( 二条城, Nijōjō) – построен през 1603 г. като резиденция на шогун Токугава Йеясу, първият шогун от периода Едо ( 1603 – 1867). Неговият внук Иемицу завършва сградите на двореца на замъка 23 години по-късно и допълнително разширява замъка, като добавя пететажна крепост. След като шогунатът Токугава пада през 1867 г., замъкът Ниджо е използван за известно време като императорски дворец, преди да бъде дарен на града и отворен за обществеността като историческо място. Замъкът е обявен за обект на световното наследство на ЮНЕСКО през 1994 г. **Посещение на двореца Ниномару**. Дворецът Ниномару (二の丸御殿, Ninomaru Goten) с площ от 3300 квадратни метра се състои от пет свързани отделни сгради и е изграден почти изцяло от кипарис Хиноки. Декорацията включва пищни златни листа и сложни дърворезби, предназначени да впечатлят посетителите със силата и богатството на шогуните.

**Посещение на Храм „Кийомидзу-дера**” (清水寺, буквално в превид „Храм на чистата вода“) е един от най-известните храмове в Япония. Основан е през 780 г. на мястото на водопада Отова в гористите хълмове източно от Киото и получава името си от чистите води на водопада.

Ще имате възможността да се разходите в **Гион** - най-известният гейша квартал в Киото. Разположен е около авеню Шиджо между светилището Ясака на изток и река Камо на запад. Гион е пълен с магазини, ресторанти и ochaya (чайни), където се забавляват гейко (киотски диалект за гейша) и майко (гейко чираци). Днешният ден приключва с традиционно японско шоу: **Kyomai dance** show. Разновидност на стила Май на японския танц е Киомай или танц в стил Киото. Kyomai се развива през културния период на Токугава от 17-ти век. Той е силно повлиян от елегантността и изтънчеността на маниерите, често свързвани с Императорския двор в Киото. Връщане в хотела. Нощувка в Киото.

**6 ДЕН Киото – Нара – Киото**

Закуска. **Целодневна екскурзия до Нара.**

Първата постоянна столица на Япония е основана през 710 г. в Хейджо, градът, известен сега като Нара (奈良). Преди тази дата столицата се местеше на ново място всеки път, когато нов император се възкачи на трона. Ще имате възможност да се разходите в **Парк Нара** (奈良公園, Nara Kōen). Създаден през 1880 г., той е местоположението на много от основните забележителности на Нара, включително Тодайджи, Касуга Тайша, Кофукуджи и Националния музей на Нара. Освен това е дом на стотици свободно скитащи елени, които можете да нахраните с крекерите, които продават навсякъде в парка.

Следва посещение на **храма** **Тодайджи (東大寺, Tōdaiji, "Great Eastern Temple").** Той е един от най-известните и исторически значими храмове в Япония и забележителност на Нара. Храмът е построен през 752 г. като главен храм на всички провинциални будистки храмове в Япония и става толкова мощен, че столицата е преместена от Нара в Нагаока през 784 г., за да се намали влиянието на храма върху правителствените дела. Доскоро главната зала на Тодайджи, Daibutsuden (Голямата зала на Буда), държеше рекорда като най-голямата дървена сграда в света, въпреки факта, че сегашната реконструкция от 1692 г. е само две трети от размера на оригиналната зала на храма. В масивната сграда се помещава една от най-големите бронзови статуи на Буда в Япония (Дайбуцу). Високият 15 метра седнал Буда представлява Вайрокана и е ограден от двама Бодхисатви.

Посещение на **светилището Касуга-Тайша (Kasuga Taisha (春日大社))**

Касуга Тайша (春日大社) е най-известното светилище на Нара. Създаден е по същото време като столицата и е посветен на божеството, отговорно за защитата на града. Касуга Тайша е също така светилището на Фудживара, най-могъщият семеен клан в Япония през по-голямата част от периодите Нара и Хейан. Подобно на светилищата Ise, Kasuga Taisha е бил периодично възстановяван на всеки 20 години в продължение на много векове. В случая с Касуга Тайша обаче обичаят е прекратен в края на периода Едо. Връщане в хотела. Нощувка в Киото.

**7 ДЕН Киото - Токио**

Закуска. Сваляне на личния ви багаж в лобито на хотела. Той ще бъде транспортиран отделно, директно до хотела в Токио.

**Полудневен тур до Арашияма**. Разходка из **бамбуковата гора и посещение на известния храм Tenryuji.**

Арашияма е в най-западната част на Киото, сгушен в подножието на планините Арашияма. Разходката в бамбуковата гора ще ви се стори като сценарий на филм, в който вие сте главните герои. Хора от цял свят се стичат, за да посетят това магическо място, привидно изглеждащо като едно безкрайна гора от люлеещи се бамбукови клони.

**Тенрюджи (天龍寺, Tenryūji**) е най-важният храм в област Арашияма в Киото. Той е класиран на първо място сред петте големи дзен храма в града и сега е регистриран като обект на световното наследство. Построен е през 1339 г. от управляващия шогун Ashikaga Takauji. Такауджи посвещава храма на император Го-Дайго. Двете важни исторически фигури са били съюзници, докато Такауджи не се обръща срещу императора в борба за надмощие над Япония. С построяването на храма Такауджи възнамерявал да успокои духовете на бившия император.

Отпътуване за Токио с влак стрела (Shinkansen-Nozomi).Настаняване в хотел [Prince hotel Shinagawa](https://www.princehotels.co.jp/shinagawa/) или подобен. Нощувка.

**8 ДЕН Токио - Дубай**

Закуска. Освобождаване на хотела. **Полудневна обиколка на Шинджуку и посещение на храм Мейджи.**

Шинджуку (на японски: 新宿区) е голям търговски и административен център, в който се помещава северната половина на най-натоварената железопътна гара в света (гара Шинджуку) и столичната правителствена сграда в Токио, административният център на правителството на Токио. Към 2018 г. районът има приблизително население от 346 235 души и гъстота на населението от 18 232 души на km2.

Мейджи е светилище, посветено на обожествените духове на император Мейджи и неговата съпруга, императрица Шокен. Разположен точно до оживената гара Harajuku на линията JR Yamanote, храмът Meiji и прилежащият парк Yoyogi, съставляват голяма гориста зона в гъсто застроения град. Храмът е завършен 1920 г., осем години след смъртта на императора и шест години след смъртта на императрицата. Храмът е разрушен по време на Втората световна война, след което е възстановен отново. Следва посещение на Обсерваторията на Столичната правителствена сграда на Токио, наричана е накратко Точо. Това е една от най-високите сгради в Токио – 243м. Връщане в хотела , свободно време. Напускане на хотела и трансфер до летище Ханеда за международен полет до Дубай.

**9 ДЕН Дубай – София**

Полет до Дубай в 00:05 ч. и кацане на летище Дубай Интернешънъл в 06:55ч. Излитане за София в 09:40 ч и кацане в 13:25 ч.

Край на програмата!

**Ранни записвания до 15.12.2023 г.**

|  |  |  |  |  |
| --- | --- | --- | --- | --- |
| Период на настаняване: | Цена на човек в двойна стая | Цена на човек в тройна стая | Единична стая | Дете на допълнително легло в двойна стая |
| 09.03 -17.03.2024 | 3517 € / 6879 лв | 3497€ /6839 лв. | 3875 € / 7579 лв | на запитване |

**Полетно разписание:**EK2229 9MAR SOFDXB 1425 2125  
EK312 10MAR DXBHND  0820 2230                  
EK313 17MAR HNDDXB 0005 0655                  
EK2228 17MAR DXBSOF 0940 1325

**Цената включва:**

* Самолетен билет София – Токио – София с включени летищни такси;
* Ръчен и чекиран багаж;
* Всички трансфери, описани по програмата;
* 7 нощувки със закуски в Япония, както следва:
* 2 нощувки в Токио в хотел Sunshine City Prince 4\* или подобен;
* 3 нощувки в Киото в хотел Hotel Keihan Kyoto Grande 4\*или подобен;
* 1 нощувки в Токио в хотел Prince hotel Shinagawa или подобен;
* 1 късно освобождаване на хотела в Токио преди полета Токио-София;
* Билет за влака стрела от Токио до Киото във втора класа;
* Билет за влака стрела от Киото до Токио във втора класа;
* Екскурзоводско обслужване на английски език от местната фирма партньор;
* Целодневна екскурзия на Токио;
* 1 обяд в Хаконе ( без включени напитки);
* Целодневна обиколка на Киото;
* Традиционно японско шоу: Kyomai dance show в Киото;
* Целодневна екскурзия до Хаконе;
* Целодневна екскурзия в Нара;
* Полудневен тур до Арашияма;
* Полудневна обиколка на Шинджуку;
* Входни такси на посещаваните обекти по програма;
* Водач на групата при минимум 14 записани туриста;
* Медицинска застраховка Помощ при пътуване с покритие 10 000 евро на ЗД „Евроинс“

**Цената не включва:**

* Хранения извън посочените по програмата;
* Лични разходи;
* Бакшиши;
* Евентуално начисляване на горивна такса ( определя се от авиокомпанията и се начисля до 20 дни преди пътуването)
* Входни такси и допълнителни екскурзии, неупоменати в програмата
* Застраховка „Отмяна на пътуване“

**Начин на плащане:**

• Записването се извършва срещу внесено предплащане в размер на 1500 лв. от цената на организираното пътуване в лева;

• До 45 дни преди Тръгване – 100% на пълната цена на организираното пътуване в лева;

**Такси за прекратяване на договора за организирано пътуване:**

Записаните туристи могат да прекратят договора при заплащане на следните такси за прекратяване:

1. От деня, следващ деня на подписване на договора до 65 календарни дни преди датата на отпътуване - такса в размер на 100 лв. на турист;

2. Прекратяване от 64 до 50 дни преди датата на отпътуване – таксата за прекратяване е в размер на платените депозити;

3. Прекратяване под 49 дни до датата на отпътуване таксата за прекратяване е в размер на 100% от цената на организираното пътуване в лева.

*Туроператорът запазва правото на промяна при необходимост на часовете на излитане.*

**Вид използван транспорт:**

Самолет

Автобус

Влак стрела

**Забележки:**

* Посочените пакетни цени са калкулирани при курс на японската йена: 100 JPY = 0.65 EUR. В случай, че обменният курс се завиши или намали с 5 или повече процента, туроператорът си запазва правото да внесе корекция в общата пакетна цена.
* За български граждани, в момента се изисква виза за влизане в страната.
* Няма санитарни ограничения за влизане в страната.
* Поради динамично променящата се епидемична обстановка, за актуалните изисквания за влизане в страната, туристите ще бъдат информирани при наближаване на пътуването.
* Минимален брой туристи за осъществяване на екскурзията – **14 човека**.
* Срок за уведомление за недостигнат брой: 30 дни преди датата на отпътуване
* „Отмяна на пътуване“: ТО предоставя възможност за сключване на допълнителна застраховка “Отмяна на пътуване” на ЗД «Евроинс” , по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Повече информация в офиса на фирмата.

*Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 03700100004470 от 24.04.2023 на „ЗАСТРАХОВАТЕЛНО ДРУЖЕСТВО ЕВРОИНС” АД.*